Trasop skole

Trasop skole er en barneskole (1. til 7. trinn) i bydel Østensjø i Oslo. Skolen ble innviet 24. februar i 1958. Historie Etter etableringen i 1958 ble skolen tilført nye bygg i 1961 og 1963. Skolen ble fort for liten selv med utbyggingene, og det ble satt opp midlertidige skolebrakker i skolegården. Brakkene ble stående i 30 år. I 1981 ble skolen slått sammen med Godlia skole og ble en barne- og ungdomsskole med navnet Trasop/Godlia skole. I 1990 kom elever fra Østensjø til ungdomstrinnet ved skolen, etter at Skøyenåsen skole var lagt ned. Skøyenåsen ble igjen åpnet som ungdomsskole i 1996, og Trasop/Godlia skole ble da en ren barneskole. Høsten 1997 ble det skoleplikt for seksåringer som konsekvens av den såkalte seksårsreformen. Dette førte til økt elevtall, og i 1998 ble Trasop/Godlia skole delt opp igjen, og Godlia skole og Trasop skole ble drevet videre som to selvstendige skoler. Utover 2000-tallet ble det gjennomført en rekke rehabiliteringer av skolebyggene til Trasop skole. Rektorer 2000–2018: Elisabeth Fremmergård 2019–2024: Nina Liholm 2024: Hilmar Berge Flatabø Referanser Eksterne lenker (no) Offisielt nettsted (en) Trasop skole – kategori av bilder, video eller lyd på Commons